CELEX: 62015CN0043
Language: lt
Date: 2015-02-04 00:00:00
Title: Byla C-43/15 P: 2015 m. vasario 4 d. BSH Bosch und Siemens Hausgeräte GmbH pateiktas apeliacinis skundas dėl 2014 m. gruodžio 4 d. Bendrojo Teismo (septintoji kolegija) priimto sprendimo byloje T-595/13, BSH Bosch und Siemens Hausgeräte GmbH/Vidaus rinkos derinimo tarnyba (prekių ženklams ir pramoniniam dizainui)

4.5.2015   
            
            
               LT
            
            
               Europos Sąjungos oficialusis leidinys
            
            
               C 146/13
            
         2015 m. vasario 4 d.BSH Bosch und Siemens Hausgeräte GmbH pateiktas apeliacinis skundas dėl 2014 m. gruodžio 4 d. Bendrojo Teismo (septintoji kolegija) priimto sprendimo byloje T-595/13, BSH Bosch und Siemens Hausgeräte GmbH/Vidaus rinkos derinimo tarnyba (prekių ženklams ir pramoniniam dizainui)
   
   (Byla C-43/15 P)
   (2015/C 146/20)
   Proceso kalba: vokiečių
   
      Šalys
   
   
      Apeliantė: BSH Bosch und Siemens Hausgeräte GmbH, atstovaujama advokato S. Biagosch
   
      Kita proceso šalis: Vidaus rinkos derinimo tarnyba (prekių ženklams ir pramoniniam dizainui)
   
      Apeliantės reikalavimai
   
   Apeliantė Teisingumo Teismo prašo:
   
               —
            
            
               panaikinti 2014 m. gruodžio 4 d. Bendrojo Teismo (septintoji kolegija) sprendimą byloje T-595/13;
            
         
               —
            
            
               panaikinti 2013 m. rugsėjo 5 d. ir gruodžio 3 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimus (byla R 1176/2012-1);
            
         papildomai
   
               —
            
            
               grąžinti bylą Bendrajam Teismui sprendimui priimti;
            
         
               —
            
            
               priteisti iš Vidaus rinkos derinimo tarnybos (prekių ženklams ir pramoniniam dizainui) bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Šis apeliacinis skundas pateiktas dėl Bendrojo Teismo sprendimo, kuriuo buvo atmestas apeliantės ieškinys dėl 2013 m. rugsėjo 5 d. VRDT pirmosios apeliacinės tarybos sprendimo byloje R1176/2012-1.
   Apeliacinis skundas grindžiamas dviem pagrindais:
   Pirma, apeliantė nurodo Reglamento (EB) Nr. 207/2009 (1) 60 straipsnio pažeidimą dėl to, kad Bendrasis Teismas neatsižvelgė į tai, jog Apeliacinė taryba negalėjo pakeisti Protestų skyriaus sprendimo apeliantės nenaudai, nes jokia kita procedūros šalis nebuvo pateikusi priimtinos apeliacijos, o apeliacinių tarybų procedūros reglamento 8 straipsnio 3 dalyje „priešpriešinė apeliacija“ nenumatyta.
   Antra, apeliantė nurodo Reglamento (EB) Nr. 207/2009 8 straipsnio 1 dalies pažeidimą dėl to, kad kai ankstesniame prekių ženkle yra lengvai atpažįstamas apibūdinamosios nuorodos variantas ir ta apibūdinamoji nuoroda yra pačiame vėlesniame prekių ženkle, net ir dideli žymenų panašumai bei prekių tapatumas negali leisti daryti išvados, kad yra galimybė supainioti, jeigu žymenys panašūs tik apibūdinamosiomis nuorodomis ir jų panašumai susiję tik su nuoroda apibūdinamomis prekėmis.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).